_:nb9b39381410f4632b7d57c850186e8f5xb0
<http://schema.org/articleBody>
"Albanski poslanik u Skupštini Srbije Šaip Kamberi kaže da se upotrebom uvrjedljivog jezika u Srbiju vraća period Rankovića kada je izraz “Šiptari“ bio dozvoljen.\r\n\r\nKamberi je rekao da se srpski ministar unutrašnjih poslova Aleksandar Vulin nije odrekao upotrebe izraza “Šiptari” ni nakon tužbe, a prema Kamberiju, zabrinjavajuće je što nisu reagovale ni strane ambasade u Srbiji, ni zvaničnici Evropske unije, prenio je portal Kosovo online pisanje prištinske Kohe.\r\n\r\n“Nisu preduzete nikakve mjere da se upozore srpske vlasti da zaustave takvu praksu. Praktično se vraćamo na period Rankovića. Takva je terminologija legalizovana”, rekao je Kamberi.\r\n\r\nAlbanski poslanik rekao je da se takva terminologija u prošlosti koristila protiv Albanaca, kako bi se predstavili kao inferiorna nacija.\r\n\r\nKamberi je rekao je da se na tome neće zaustaviti i da će se žaliti Apelacionom sudu na odluku prvostepenog suda.\r\n\r\n“Ne možemo očekivati ​​da će drugostepeni sud u ovom slučaju doneti drugačiju odluku u odnosu na prvostepenu. Nacionalno veće može izneti tužbu pred sudom u Strazburu. To su neophodne faze koje moramo preći“, rekao je Kamberi, prenio je B92."
<https://sandzaklive.rs/srbija/politika-12/kamberi-necemo-dozvoliti-da-nas-nazivaju-siptarima/>